Daugavpils pilsētas domes iepirkumu komisija

**““Smiltenes ielas divlīmeņu pārvada ar pievadiem būvniecība līdz Smilšu un Kauņu ielu krustojumam, Daugavpilī” KF projekta ietvaros (SAM 6.1.4.2.)”**

identifikācijas numurs DPD 2016/175

**Atbildes**

**uz piegādātāju jautājumiem**

**Nr.21**

*21.1.jautājums*

*Lūdzam Pasūtītāju precizēt, vai jādemontē arī tie kabeļi, kuri neiet vai nešķērso projektējamos kabeļus zemāk norādītajās tāmes pozīcijās?*

 *A. sadaļa, pozīcijas tāmē:*

|  |  |  |  |  |  |
| --- | --- | --- | --- | --- | --- |
| *3.4.5.20* | *13126* | *VS 3 dzīslu kabeļa demontāža, paredzot transportu uz Pasūtītāja norādītu uzglabāšanas vietu 5 km attālumā* |  | *m* | *4349.00* |
| *3.1.2.47* |  | *ZS apgaismojuma kabeļa demontāža, paredzot transportu uz Pasūtītāja norādītu uzglabāšanas vietu 5 km attālumā* | *-* | *m* | *1,532.00* |
| *3.2.2.54* |  | *ZS kabeļa demontāža, paredzot transportu uz Pasūtītāja norādītu uzglabāšanas vietu 5 km attālumā* |  | *m* | *105.00* |

**21.1.atbilde**

Demontāža ir jāveic ievērojot tāmes pozīcijas. Apjomi paliek negrozīti.

*21.2.jautājums*

*Lūdzam Pasūtītāju precizēt, gadījumā, ja piedāvājumu iesniedz pilnsabiedrība, vai nolikuma punkta Nr.3.13. prasības par vidējo finanšu apgrozījumu ir jāizpilda katram pilnsabiedrības biedram atsevišķi, vai prasība ir jāizpilda visiem pilnsabiedrības biedriem kopā?*

**21.2.atbilde**

Iepirkumu uzraudzības biroja informatīvajā materiālā (kas ir publicēts tīmekļa vietnē <https://www.iub.gov.lv/lv/node/95>) tiek analizēts jautājums, vai pretendents būtu tiesīgs apliecināt tā finanšu apgrozījuma atbilstību, atsaucoties uz jebkuras citas personas iespējām (piemēram, norādot uz apakšuzņēmēja vai uz personas, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, apgrozījumu).

Tā kā prasība par nepieciešamo finanšu apgrozījumu ir saistīta ar *pretendenta* darbības finansiālajiem rādītājiem (kapacitāti) un raksturo tā spējas uzņemties finansiālas saistības, Iepirkumu uzraudzības biroja ieskatā (skat. arī AT 09.05.2014. spriedumu lietā SKA-287/2014) ar šo personu palīdzību nevar tikt izpildīta prasība par nepieciešamo finanšu apgrozījumu pretendentam, jo minētās personas neuzņemas finansiālu atbildību par līgumu. Iepirkumu uzraudzības birojs uzskata, ka minēto prasību var apliecināt pats pretendents vai arī pretendents kopā ar citu tirgus dalībnieku palīdzību, piemēram, *apvienojoties personu apvienībā, kura kopumā ir atbildīga* par līguma izpildi, t.sk. finansiālajām saistībām, vai iesniedzot citus līdzvērtīgus pierādījumus (piemēram, apņemšanos uz līguma izpildes brīdi izveidot apvienību, kas būs solidāri atbildīga par līguma izpildi).

Ņemot vērā Eiropas Savienības Tiesas judikatūrā paustās atziņas (lieta C-234/14), pasūtītājs nav tiesīgs nolikumā noteikt konkrētus resursu pierādīšanas veidus. Turklāt jebkurā gadījumā paliek spēkā resursu pieejamības pierādīšanas pienākums (piemēram, pienākums uzrādīt solidāru atbildību uz līguma izpildes brīdi, ja ar citu personu palīdzību tiek apliecināta atbilstība izvirzītajām kvalifikācijas prasībām attiecībā uz finansiālajām spējām); attiecīgi pasūtītājam katrā konkrētajā gadījumā ir jāvērtē, vai šādi pierādījumi ir pietiekami (skat. arī AT spriedumu lietā SKA-1/2016 (26.02.2016)).

*21.3.jautājums*

*Lūdzam Pasūtītāju precizēt, gadījumā, ja piedāvājumu iesniedz pilnsabiedrība, vai nolikuma punktu Nr.3.18. un Nr.3.19. prasība ir attiecināma uz katru pilnsabiedrības biedru, vai arī par atbilstošu tiks uzskatīts, ja viens no pilnsabiedrības biedriem izpildīs abu punktu prasības?*

**21.3.atbilde**

Konkursa nolikuma 3.18.punkts un 3.19.punkts nosaka:

|  |  |  |
| --- | --- | --- |
| 3.18. | Pretendentam ir izveidota, ieviesta un sertificēta kvalitātes vadības sistēma atbilstoši starptautiskā kvalitātes vadības standarta ISO 9001:2015 vai ekvivalenta standarta prasībām, vai līdzvērtīga kvalitātes vadības sistēma būvdarbu veikšanai.  | Kvalitātes vadības sistēmas atbilstības ISO 9001:2015 vai ekvivalentai kvalitātes vadības sistēmai, kas atbilst Eiropas sertifikācijas standartiem visa veida būvdarbu veikšanā, sertifikāts, vai cits pierādījums kvalitātes vadības sistēmas ieviešanai būvdarbu veikšanā. |
| 3.19. | Pretendentam ir izveidota un ieviesta vides pārvaldības sistēma atbilstoši ISO 14001:2015 vai ekvivalenta standarta prasībām, vai līdzvērtīga vides pārvaldības un aizsardzības sistēma būvdarbu veikšanai. | Vides vadības sistēmas atbilstības ISO 14001:2015 vai ekvivalentai vides vadības sistēmai, kas atbilst Eiropas sertifikācijas standartiem visa veida būvdarbu veikšanā, sertifikāts vai dokumenta kopija, kas apliecina pretendenta reģistrāciju EMAS, vai cits pierādījums vides vadības sistēmas ieviešanai būvdarbu veikšanā. |

Vēršam uzmanību, ka publiskā iepirkuma procedūras veicējs iepirkuma procedūras dokumentos var noteikt pretendentu kvalifikācijas prasības. Tās attiecas uz piedāvājumu iesniegušo pretendentu, kurš, ja tiks izraudzīts iepirkuma procedūrā, slēgs iepirkuma līgumu ar pasūtītāju un uzņemsies atbildību par tā izpildi. (sk.Administratīvās apgabaltiesas spriedumu lietā Nr. A43015211, Lietas arhīva Nr. A43-0072-13/17). Kā jau tika minēts 21.2.atbildē, pasūtītājam katrā konkrētajā gadījumā būs jāvērtē, vai pretendenta piedāvājumā iesniegtie pierādījumi ir pietiekami. Vēršam uzmanību, ka vērtējot iesniegtos piedāvājumus, pasūtītājs ņems vērā Iepirkumu uzraudzības biroja skaidrojumus un vadlīnijas.

Iepirkumu komisija